rejauldu/bengali-wikipedia huggingface dataset:
উদয়পুরা () ভারতের মধ্য প্রদেশ রাজ্যের রায়সেন জেলার একটি নগর পঞ্চায়েত-শাসিত শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৩২১ মিটার (১০৫৩ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে উদয়পুরা শহরের জনসংখ্যা হল ১৩,৭৯০ জন। এর মধ্যে পুরুষ ৫৪% এবং নারী ৪৬%।  এখানে সাক্ষরতার হার ৬৫%। পুরুষদের মধ্যে সাক্ষরতার হার ৭২% এবং নারীদের মধ্যে এই হার ৫৭%। সারা ভারতের সাক্ষরতার হার ৫৯.৫%, তার চাইতে উদয়পুরা এর সাক্ষরতার হার বেশি।  এই শহরের জনসংখ্যার ১৫% হল ৬ বছর বা তার কম বয়সী।   তথ্যসূত্র   বিষয়শ্রেণী:মধ্যপ্রদেশের শহর বিষয়শ্রেণী:ভারতের পৌর এলাকা বিষয়শ্রেণী:ভারতের গ্রাম পঞ্চায়েত
মধুবনী লোকসভা কেন্দ্র () হল ভারতের বিহার রাজ্যের ৪০টি লোকসভা কেন্দ্রের অন্যতম।  বিধানসভা কেন্দ্র ১৯৭৬ সালের সীমানা পুনর্নির্ধারণের পর মধুবনী লোকসভা কেন্দ্র ছয়টি বিধানসভা কেন্দ্র নিয়ে গঠিত। এগুলি হল:   হরলাখি  বেনিপত্তি  বিসফি  মধুবনী  কেওটি  জালে  নির্বাচনী ফলাফল  আরও দেখুন  মধুবনী জেলা  লোকসভা কেন্দ্রগুলির তালিকা  তথ্যসূত্র  বিষয়শ্রেণী:বিহারের লোকসভা কেন্দ্র বিষয়শ্রেণী:মধুবনী জেলা
এক্তোর বেয়েরিন মরুনো (জন্ম: ১৯ মার্চ ১৯৯৫) একজন পেশাদার ফুটবলার যিনি পর্তুগীজ প্রিমেইরা লিগার দল স্পোর্টিং সিপি এবং স্পেন জাতীয় দল এর হয়ে ডান পার্শ্বীয় রক্ষণভাগের খেলোয়াড় হিসেবে খেলেন।  বেয়েরিনের ফুটবলার জীবনের হাতেখড়ি হয় বার্সেলোনার যুব প্রকল্প লা মাসিয়ায়। পরবর্তীতে তিনি ইংরেজ ক্লাব আর্সেনাল এর যুব প্রকল্পে যোগদান করেন। ২০১৩ সালে আর্সেনালের হয়ে তার পেশাদার ফুটবলার জীবন শুরু হয়। আর্সেনালে থাকাকালীন সময়ে তিনি ২০১৩–১৪ মৌসুম ওয়াটফোর্ড এ এবং ২০২১–২২ মৌসুম বেতিস এ ধারে কাটান। ২০২২–২৩ মৌসুমের শুরুতে তিনি তার শৈশবের ক্লাব বার্সেলোনায় প্রত্যাবর্তন করেন। ২০২২-২৩ মৌসুমের দ্বিতীয়ার্ধে তিনি পর্তুগীজ লিগের দল স্পোর্টিং সিপিতে যোগদান করেন।  বেয়েরিন স্পেন অনূর্ধ্ব-১৬, স্পেন অনূর্ধ্ব-১৭, স্পেন অনূর্ধ্ব-১৯ ও স্পেন অনূর্ধ্ব-২১ দলের হয়ে খেলেছেন। অনূর্ধ্ব-২১ দলের হয়ে তিনি ২০১৭ সালে উয়েফা ইউরোপীয় অনূর্ধ্ব-২১ চ্যাম্পিয়নশিপে রানার-আপ হওয়ার কৃতিত্ব অর্জন করেন। ২০১৬ সালের ২৯ মে বসনিয়া ও হার্জেগোভিনার বিপক্ষে তার স্পেন জাতীয় দল-এ অভিষেক হয়।   পরিসংখ্যান   ক্লাব   ক্লাবমৌসুমলিগজাতীয় কাপলিগ কাপইউরোপীয়অন্যান্যমোটম্যাচগোলম্যাচগোলম্যাচগোলম্যাচগোলম্যাচগোলম্যাচগোলআর্সেনাল২০১২–১৩০০০০০০০০—০০২০১৩–১৪০০০০১০০০—১০২০১৪–১৫২০২৩০১০৪০০০২৮২২০১৫–১৬৩৬১২০০০৬০১০৪৪১২০১৬–১৭৩৩১৪০০০৫০—৪২১২০১৭–১৮৩৫২০০৩০৮১১০৪৭৩২০১৮–১৯১৯০০০০০০০—১৯০২০১৯–২০১৫১৩০২০৩০—২৩১২০২০–২১২৫১১০১০৭৭১০৩৫১২০২১–২২০০০০০০——০০মোট১৮৩৮১২০৮৮৩৩১৩০২৩৯৯ওয়াটফোর্ড (ধারে)২০১৩–১৪৮০————৮০বেতিস (ধারে)২০২১–২২২৩০৫০—৪০—৩২০বার্সেলোনা ২০২২–২৩৩০২০—২০০০৭০স্পোর্টিং সিপি২০২২–২৩১০১——৩০—১৩১সর্বমোট২২৭৯১৯০৮০৪২১৩০২৯৯১০   আন্তর্জাতিক   জাতীয় দলসালম্যাচগোলস্পেন২০১৬৩০২০১৭০০২০১৮০০২০১৯০০২০২০১০মোট৪০   সম্মাননা   ক্লাব   আর্সেনাল  এফএ কাপ: ২০১৪–১৫, ২০১৬–১৭, ২০১৯–২০  এফএ কমিউনিটি শিল্ড: ২০১৫, ২০১৭, ২০২০  ফুটবল লিগ কাপ রানার-আপ: ২০১৭–১৮   রিয়াল বেতিস কোপা দেল রেই: ২০২১–২২   বার্সেলোনা লা লিগা: ২০২২–২৩   জাতীয়   স্পেন অনূর্ধ্ব-২১  উয়েফা ইউরোপীয় অনূর্ধ্ব-২১ চ্যাম্পিয়নশিপ রানার-আপ: ২০১৭   ব্যক্তিগত   উয়েফা ইউরোপীয় অনূর্ধ্ব-১৯ চ্যাম্পিয়নশিপ টুর্নামেন্টসেরা দল: ২০১৩  বর্ষসেরা কাতালান যুব খেলোয়াড়: ২০১৫  পিএফএ বর্ষসেরা দল: ২০১৫–১৬   তথ্যসূত্র   বিষয়শ্রেণী:১৯৯৫-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:ফুটবল ক্লাব বার্সেলোনার খেলোয়াড় বিষয়শ্রেণী:আর্সেনাল ফুটবল ক্লাবের খেলোয়াড় বিষয়শ্রেণী:ওয়াটফোর্ড ফুটবল ক্লাবের খেলোয়াড় বিষয়শ্রেণী:রিয়াল বেতিসের খেলোয়াড় বিষয়শ্রেণী:ইংরেজ ফুটবল লিগের খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:লা লিগার খেলোয়াড় বিষয়শ্রেণী:এফএ কাপ ফাইনালের খেলোয়াড় বিষয়শ্রেণী:স্পেনের আন্তর্জাতিক যুব ফুটবলার বিষয়শ্রেণী:স্পেনের অনূর্ধ্ব-২১ আন্তর্জাতিক ফুটবলার বিষয়শ্রেণী:স্পেনের আন্তর্জাতিক ফুটবলার বিষয়শ্রেণী:উয়েফা ইউরো ২০১৬-এর খেলোয়াড় বিষয়শ্রেণী:স্পেনীয় প্রবাসী পুরুষ ফুটবলার বিষয়শ্রেণী:ইংল্যান্ডে প্রবাসী ফুটবলার বিষয়শ্রেণী:ইংল্যান্ডে স্পেনীয় প্রবাসী ক্রীড়াবিদ বিষয়শ্রেণী:স্পোর্টিং সিপি-এর ফুটবলার বিষয়শ্রেণী:প্রিমেইরা লিগার খেলোয়াড় বিষয়শ্রেণী:স্পেনীয় পুরুষ ফুটবলার বিষয়শ্রেণী:ফুটবল ফুলব্যাক বিষয়শ্রেণী:বার্সেলোনার ফুটবলার
ধীমানের দিনকাল ২০১৭ সালের  কলকাতার একটি কমেডি ওয়েব সিরিজ চলচ্চিত্র। অনিন্দ্য সরকার পরিচালিত এই ছবিতে মুখ্য ভূমিকায় আছে শাশ্বত চট্টোপাধ্যায়। এই ছবিটি মূলত প্রাপ্তবয়স্কদের জন্য হাস্যরসময় চলচ্চিত্র।  মূল কাহিনী গল্পের ধীমান আর পাঁচটা মানুষের মতো মোবাইল ফোন ব্যবহার করে না। কী আশ্চর্য! পরিবার থেকে শুরু করে পাড়া প্রতিবেশী ধীমানকে মোবাইলের ‘উপকারিতা’ বুঝিয়ে ক্লান্ত। শেষ পর্যন্ত হাতে মোবাইল ফোন এলে সোশ্যাল নেটওয়ার্কিংয়ের কল্যাণে কীভাবে ধীমানের জীবনটা বদলে যায় তাই নিয়েই সিরিজ।  বিষয়শ্রেণী:২০১৭-এ অভিষিক্ত ওয়েব ধারাবাহিক বিষয়শ্রেণী:আল্ট বালাজীর মৌলিক অনুষ্ঠান বিষয়শ্রেণী:বাংলা ভাষার ওয়েব ধারাবাহিক
কেভি২০ হল একটি কবর (মিশর), যা রাজাদের ভ্যালিতে অবস্থিত। সম্ভবত এইটি উপত্যকাতে নির্মত প্রথম রাজকীয় কবর ছিল। কেভি২০ হচ্ছে থুতমোসে I আসল কবরের স্থান (পরে তাকে নতুন করে কেভি৩৮ তে কবর দেওয়া হয়েছিল) এবং পরবর্তী কালে এখানে তার মেয়ে হাতশেপসুতকে কবর দেওয়া হয়। কেভি২০ কবরটি ১৮২৪ সালে ফ্রান্সের একটি অভিযানে জোভান্নি বাতিস্তা বেলজনী এবং জেমস বুরটনের মাধ্যমে খুঁজে পাওয়া হয়েছিল। পরে ১৯৭৮ সালে আরো একটি অভিযান হয় যা নেপলেওনের তৎপরতা নামে পরিচিত। হাজার বছর পরে এটি ১৯০৩ সালে হাওয়ার্ড কার্টারের মাধ্যমে সর্বপ্রথম মাটি খুড়ে বের করে আনা হয়।fr.wikipedia.org   তথ্যসূত্র    বহিঃসংযোগ   Theban Mapping Project: KV20 - Includes description, images, and plan of the tomb.  বিষয়শ্রেণী:মিশরের ইতিহাস
মীর কাসিম (পুরো নাম মীর মুহম্মদ কাসিম আলী খান) (মৃত্যু ৮ মে, ১৭৭৭) ১৭৬০ সাল থেকে ১৭৬৩ সাল পর্যন্ত বাংলার নবাব ছিলেন। পলাশীর যুদ্ধ পরবর্তী নবাব মীর জাফরকে ক্ষমতাচ্যুত করে ইস্ট ইন্ডিয়া কোম্পানি মীর কাসিমকে ক্ষমতায় বসায়। ইস্ট ইন্ডিয়া কোম্পানির চাহিদা দিন দিন বাড়তে থাকায় মীর জাফর ডাচ ইস্ট ইন্ডিয়া কোম্পানির সাথে চুক্তি করতে সচেষ্ট হন। ব্রিটিশরা ডাচদের ক্রমেই পরাজিত করে এবং মীর জাফরকে ক্ষমতাচ্যুত করে মীর কাসিমকে ক্ষমতায় বসায়। মির কাসিম পরবর্তিতে ইংরেজদের সাথে সামরিক যুদ্ধে জড়িয়ে পরেন। বক্সারের যুদ্ধে তিনি ইংরেজ বাহিনীর হাতে পরাজিত হন। বলা হয়ে থাকে এই যুদ্ধই ছিল বাংলার স্বাধীনতা রক্ষার সর্বশেষ সুযোগ।  মীর কাসিম ইংরেজ শোষণের বিরুদ্ধে বরাবরই প্রতিবাদী ছিলেন। চুক্তি মোতাবেক বর্ধমান, মেদিনীপুর ও চট্টগ্রাম এ তিনটি জেলার রাজস্ব আয় তিনি কোম্পানিকে প্রদান করেন। কোম্পানির কাছে মীর জাফরের বকেয়া দেনা পরিশোধের দায়ও তার উপরে বর্তায়। ক্ষমতালাভের পর তিনি স্বাধীনভাবে শাসন কাজ পরিচালনায় সচেষ্ট হন। মীর কাসিম একটি চৌকস সামরিক বাহিনী এবং পূর্ন রাজকোষের প্রয়োজনীয়তা অনুধাবন করেছিলেন। তিনি তার দক্ষ কূটনীতির মাধ্যমে মুঘল সম্রাট শাহ আলমের স্বীকৃতি অর্জন করেছিলেন। তিনি তার রাজধানী মুর্শিদাবাদ থেকে মুঙ্গেরে স্থানান্তর করেন। জমি জরিপ ব্যবস্থার সংস্কার সাধন করেন। নতুন ভূমি কর প্রবর্তন করেন। সরকারের রাজস্ব বৃদ্ধি পায়। সামরিক ও বেসামরিক কর্মচারীদের বেতন প্রদান করা সম্ভব হয়।  বক্সারের যুদ্ধে পরাজিত হয়ে তিনি নিরুদ্দেশ হন। ৮ মে ১৭৭৭ সালে দিল্লীর কাছে সম্ভবত শোথ রোগে আক্রান্ত হয়ে তার মৃত্যু হয়। মৃত্যুকালে তিনি অত্যন্ত দরিদ্রপিড়ীত ছিলেন। তার রেখে যাওয়া  একমাত্র সম্পদ, দুইটি শাল বিক্রি করে তার দাফনের কাজ সম্পাদন করা হয়।   প্রাথমিক জীবন এবং পরিবার  মীর সৈয়দ কাসিম ছিলেন মীর মুহাম্মদ রাজি খানের পুত্র এবং নিজেকে আলী আর-রিদার বংশধর বলে দাবি করেছিলেন। তাঁর পিতামহ সাইয়্যিদ হুসেন রিধভী আওরঙ্গজেবের রাজত্বকালে মুঘল সাম্রাজ্যে প্রবেশ করেন, যিনি তাঁকে মীর হাদীর (শেখ সুলায়মান ফাজাইল) কন্যার সাথে বিবাহ দেন। রিধবীকে ইমতিয়াজ খান উপাধিতে ভূষিত করা হয় এবং ওয়াকিয়া-নাভিস (স্বরাষ্ট্রমন্ত্রী) এবং পরবর্তীতে বিহারের দেওয়ান করা হয়। কাসিমের দাদা খালিস ছদ্মনামে ফার্সি কবিতাও লিখতেন এবং তাঁর নামে একটি দীর্ঘ কাব্য (দিওয়ান) লেখা হয়।  কাসিমের বিয়ে হয়েছিল মীর জাফর ও শাহ খানুমের কন্যা এবং বাংলার নবাব আলীবর্দী খানের নাতনী ফাতিমা বেগমের সাথে। বাংলার নবাব হওয়ার আগে তিনি প্রায় দুই দশক ধরে রংপুরের ফৌজদার হিসেবে দায়িত্ব পালন করেছিলেন।   কর্মজীবন    মৃত্যু    আরও দেখুন    তথ্যসূত্র   |-  বিষয়শ্রেণী:বাংলার নবাব বিষয়শ্রেণী:১৭৭৭-এ মৃত্যু বিষয়শ্রেণী:ভারতীয় শিয়া মুসলিম
ওয়েলসে নারীদের ভোটাধিকার ইংল্যান্ডে সমাজ ও রাজনৈতিক গোষ্ঠীগুলির প্রাধান্যের কারণে ঐতিহাসিকভাবে প্রান্তিক হয়েছে যা সমগ্র যুক্তরাজ্য জুড়ে নারীদের জন্য সংস্কারের নেতৃত্ব দিয়েছে। বিভিন্ন সামাজিক কাঠামো ও একটি ভারী শিল্পোন্নত শ্রমিক-শ্রেণির সমাজের কারণে ওয়েলসে একটি জাতীয় আন্দোলনের বৃদ্ধি ঘটে কিন্তু ঊনবিংশ শতাব্দীর শেষের দিকে ইংল্যান্ডের তুলনায় তা স্তব্ধ হয়ে যায়। তা সত্ত্বেও, স্বতন্ত্র ওয়েলশ গোষ্ঠী ও ব্যক্তিরা প্রাধান্য পেয়েছিলেন এবং ওয়েলস ও গ্রেট ব্রিটেনের বাকি অংশে ভোটাধিকারের উত্থানে সোচ্চার ছিলেন।  বিংশ শতাব্দীর শুরুর দিকে ওয়েলস নারী ভোটাধিকারের কারণকে কেন্দ্র করে এগিয়ে যাওয়ার আশা করেন লিবারেল পার্টি ও সেই সময়ের অন্যতম গুরুত্বপূর্ণ ওয়েলশ রাজনীতিবিদ রাজকোষের ধনাধ্যক্ষ ডেভিড লয়েড জর্জ। ১৯০৬ সালের নির্বাচনে উদারপন্থীদের সাফল্য রাজনৈতিক পট পরিবর্তনে বাস্তবায়িত হতে ব্যর্থ হওয়ার পরে ভোটাধিকারীরা এবং বিশেষত সংগ্রামী নারী সামাজিক ও রাজনৈতিক ইউনিয়নের (ডব্লিউএসপিইউ) অনেক সদস্যরা তাদের সংসদ সদস্যদের প্রতি কঠোর অবস্থান গ্রহণ করে এবং তাদের বিরুদ্ধে সরাসরি পদক্ষেপ নেয়।  জঙ্গি কর্মকাণ্ড ওয়েলস ও ওয়েলশ সদস্যদের আন্দোলনের একটি বৈশিষ্ট্য ছিল না, যারা প্রায়শই নিজেদের ভোটাধিকারী হিসাবে চিহ্নিত করে তারা রাজনৈতিক ও শান্তিপূর্ণ উপায়ে সংসদীয় এবং জনসাধারণের সমর্থন চেয়েছিল। ১৯১৮ সালে সমগ্র যুক্তরাজ্য জুড়ে ৩০ বছরের বেশি বয়সী মহিলারা ভোট দেওয়ার অধিকার লাভ করে, এরপরে জনপ্রতিনিধিত্ব (সমান ভোটাধিকার) আইন ১৯২৮ এর মাধ্যমে নারীরা পুরুষদের মতো ভোট দেওয়ার অধিকার লাভ করে।  ওয়েলসে নারীদের ভোটাধিকারের ইতিহাস   ওয়েলসে প্রাথমিক মহিলাদের ভোটাধিকার, ১৮৩২-১৮৮৪  ১৮৩২ সালের সংস্কার আইন ও ১৮৩৫ সালের পৌর কর্পোরেশন আইন না হওয়া পর্যন্ত গ্রেট ব্রিটেনে মহিলাদের ভোট দানে স্পষ্টভাবে নিষিদ্ধ ছিল না।  তথ্যসূত্র   বিষয়শ্রেণী:যুক্তরাজ্যের রাজনৈতিক ইতিহাস বিষয়শ্রেণী:যুক্তরাজ্যে নারী অধিকার
মাওলানা আবদুল্লাহ তরী (জন্ম: ১৯৩৯, শোপিয়ান) ভারতের জম্মু ও কাশ্মীরের একজন ধর্মীয় নেতা এবং বিচ্ছিন্নতাবাদী জম্মু ও কাশ্মীর ডেমোক্র্যাটিক ফ্রিডম পার্টির কর্মকর্তা, দলের চেয়ারম্যান শাবির আহমদ শাহের কারাবাসের সময় দলের ভারপ্রাপ্ত চেয়ারম্যানের দায়িত্ব পালন করছেন।  তিনি সর্বদলীয় হুরিয়াত সম্মেলনের সদস্য।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জম্মু ও কাশ্মীর ডেমোক্রেটিক ফ্রিডম পার্টির রাজনীতিবিদ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:২০শ শতাব্দীর ভারতীয় রাজনীতিবিদ বিষয়শ্রেণী:২১শ শতাব্দীর ভারতীয় রাজনীতিবিদ
আবুল বাশার কৃষি কলেজ বাংলাদেশ কারিগরি শিক্ষা বোর্ড এর আওতাধীনে পরিচালিত একটি কলেজ। এটি রাজধানী ঢাকার অনতিদূরে অবস্থিত ঐতিহ্যবাহী ধামরাই উপজেলার রঘুনাথপুর গ্রামে অবস্থিত।   ইতিহাস  ২০০২ সনের ডিসেম্বর মাসে কলেজটি প্রতিষ্ঠার জন্য প্রস্তাব করা হয়, অতপর ১৩ সেপ্টম্বর ২০০৩ সনে বাংলাদেশ কারিগরি শিক্ষা র্বোড কলেজটিকে একাডেমিক র্কাযক্রম পরিচালনার জন্য স্বীকৃতি প্রদান করে। ফলে ২০০৩-২০০৪ সেশনে ছাত্রছাত্রী ভর্তির মাধ্যমে কলেজটি যাত্রা শুরু করে।   অবস্থান  ঢাকা জেলার ধামরাই উপজেলার বাইশাকান্দা ইউনিয়নের রঘুনাথপুরে অত্র কলেজ অবস্থিত।   প্রতিষ্ঠানের বর্ণনা  ধামরাই উপজেলার বাইশাকান্দা ইউনিয়নে এস এইচ এম আবুল বাশারের স্মরণে কনিষ্ঠ ভাই বাংলাদেশ কৃষিবিদ ইন্সটিটিউশন এর সাবেক সভাপতি কৃষিবিদ এ এম এম সালেহ কলেজটি প্রতিষ্ঠা করেন।  কলেজটি ৩৩২.১ শতাংশ বিস্তীর্ণ সমতল ভূমির উপর প্রতিষ্ঠিত। দুইটি তিন তলা এবং একটি এক তলা বিশিষ্ঠ পাকা ভবন এবং দুই টি টিনশেড বিল্ডিং এই মোট ৫টি ভবনে প্রশাসনিক ও একাডেমিক কার্যকম প্ররিচালিত হয়। আবাসিক ছাত্রদের জন্য ১টি টিনশেড বিল্ডিং ছাত্রাবাস হিসেব ব্যবহার হয়। ছাত্র/ছাত্রীদের হাতে কলমে শিক্ষা দেয়ার জন্য রয়েছে নার্সারী এবং পুকুর। কলেজটিতে কৃষি ও ফিশারীজ এই দুইটি কারিগরি ট্রেডে বিভিন্ন বিষয়ে অভিজ্ঞ প্রশিক্ষকগণ পাঠদান করিয়ে থাকে।   আরও দেখুন    বাহার কৃষি কলেজ  বাংলাদেশ কারিগরি শিক্ষা বোর্ড    তথ্যসূত্র    বহিঃসংযোগ    প্রাতিষ্ঠানিক ওয়েবসাইট -আবুল বাশার কৃষি কলেজ  বিষয়শ্রেণী:২০০৩-এ প্রতিষ্ঠিত শিক্ষাপ্রতিষ্ঠান বিষয়শ্রেণী:ঢাকা জেলার মহাবিদ্যালয় বিষয়শ্রেণী:বাংলাদেশের কৃষি ডিপ্লোমা কলেজ
রানাপুর () ভারতের মধ্য প্রদেশ রাজ্যের ঝাবুওয়া জেলার একটি নগর পঞ্চায়েত-শাসিত শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৩৭০ মিটার (১২১৩ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে রানাপুর শহরের জনসংখ্যা হল ১০,৬১৭ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৬২%। পুরুষদের মধ্যে সাক্ষরতার হার ৭১% এবং নারীদের মধ্যে এই হার ৫৩%। সারা ভারতের সাক্ষরতার হার ৫৯.৫%, তার চাইতে রানাপুর এর সাক্ষরতার হার বেশি।  এই শহরের জনসংখ্যার ১৬% হল ৬ বছর বা তার কম বয়সী।   তথ্যসূত্র   বিষয়শ্রেণী:মধ্যপ্রদেশের শহর
সিলেটের সিনেমা হলে বোমা হামলা বলতে সিলেটের দুটি সিনেমা হলে বোমা হামলাকে বোঝায়।  পটভূমি ২০০২ সালে, সাতক্ষীরা বোমা হামলা এবং ময়মনসিংহের সিনেমা বোমা হামলায় সিনেমা হলগুলিকে লক্ষ্যবস্তু করা হয়েছিল। ২০০০ এর দশকের প্রথম দিকে বাংলাদেশে বেশ কয়েকটি বোমা হামলার ঘটনা ঘটে।  ২০০৪ সালের মে মাসে, বাংলাদেশে ব্রিটিশ হাইকমিশনার আনোয়ার চৌধুরীর ওপর বোমা হামলা হয়, যখন তিনি সিলেটের শাহ জালাল দরগায় একটি মাজার পরিদর্শন করছিলেন। জে. কোফার ব্ল্যাক, অ্যাম্বাসেডর-অ্যাট-লার্জ এবং সন্ত্রাস দমনের সমন্বয়ক, ৫ আগস্ট ২০০৪-এ বাংলাদেশ সফর করছিলেন।  ইতিহাস ৫ আগস্ট ২০০৪, সিলেটের রংমহল সিনেমা এবং মনিকা সিনেমায় পাঁচ মিনিটের ব্যবধানে দুটি বোমা বিস্ফোরণ ঘটে। রংমহল সিনেমায় বিস্ফোরণে ১২ বছর বয়সী এক ছেলে মারা যায় এবং ২০ জন আহত হয় এবং মনিকা সিনেমায় বিস্ফোরণে পাঁচজন আহত হয়। সেদিন সিলেটের অবকাশ সিনেমা নামক আরেকটি সিনেমা হল থেকে একটি অবিস্ফোরিত বিস্ফোরক উদ্ধার করা হয়।  ঢাকা থেকে বাংলাদেশ সেনাবাহিনীর একটি দল অবিস্ফোরিত বোমাটি উদ্ধার করে যারা নিরাপদে লাক্কাতুরা গলফ ক্লাবের মাঠে এটি বিস্ফোরণ ঘটায়। বন্দরবাজার পুলিশ ফাঁড়ির উপ-পরিদর্শক মোখলেসুর রহমান বিস্ফোরণের বিষয়ে একটি মামলা দায়ের করেন এবং সন্দেহভাজন ১২ বছর বয়সী শহিদ বোমা বহনকারী ছিলেন। শহিদের বাবা ও অন্য তিনজনকে আটক করা হলেও কোনো লিড পাওয়া যায়নি। কোতোয়ালি থানার উপ-পরিদর্শক মোরশেদ বিস্ফোরণের ঘটনায় আরেকটি মামলা দায়ের করেন। সন্দেহভাজনদের ঢাকায় জয়েন্ট ইন্টারোগেশন সেল জিজ্ঞাসাবাদ করে। আওয়ামী লীগের এক রাজনীতিবিদকে অল্পের জন্য আটক করেছে পুলিশ।  মামলার দায়িত্ব হস্তান্তর করেন অপরাধ তদন্ত বিভাগ ও সহকারী পুলিশ সুপার মুন্সী আতিকুর রহমান । রহমান অবসরে যাওয়ার পর তদন্তের দায়িত্ব নেন ইন্সপেক্টর জোবায়ের যিনি সোলেমান নামে একজনের বিরুদ্ধে অভিযোগ দায়ের করেন।  তথ্যসূত্র  বিষয়শ্রেণী:বাংলাদেশে সন্ত্রাসবাদ বিষয়শ্রেণী:সিলেট বিষয়শ্রেণী:বাংলাদেশে হত্যাকাণ্ড বিষয়শ্রেণী:বাংলাদেশে উন্নত বিস্ফোরক যন্ত্র বোমা হামলা বিষয়শ্রেণী:বাংলাদেশে ইসলামী সন্ত্রাসবাদ বিষয়শ্রেণী:বাংলাদেশের ভবনে বোমা হামলা বিষয়শ্রেণী:২০০৪-এ বাংলাদেশে খুন
নিমুবেন জয়ন্তীভাই বামভানিয়া (বামহানিয়া নামেও বানান) হলেন একজন ভারতীয় রাজনীতিবিদ, সমাজকর্মী এবং ভাবনগর লোকসভা কেন্দ্রের লোকসভার বর্তমান সংসদ সদস্য এবং ভারতীয় জনতা পার্টির সদস্য হিসাবে ভারত সরকারের প্রতিমন্ত্রী। ২০২৪ সালের ভারতীয় সাধারণ নির্বাচনে, তিনি আম আদমি পার্টির উমেশভাই মাকওয়ানাকে ৪৫৫,২৮৯ ভোটে পরাজিত করেছিলেন। নিমুবেন বামহানিয়া গুজরাটের কোলি জাতির অন্তর্গত।   রাজনৈতিক পেশা  থাম্ব|বামহানিয়া ভোক্তা বিষয়ক, খাদ্য ও জনবন্টন মন্ত্রণালয়ের প্রতিমন্ত্রীর দায়িত্ব গ্রহণ করছেন।   ২০০৭ - ২০০৯: জুনিয়র চেম্বার ইন্টারন্যাশনালের চেয়ারপারসন  ২০০৯ - ২০১০: ভাবনগর পৌর কর্পোরেশনের মেয়র  ২০১৫ - ২০১৮: ভাবনগর পৌর কর্পোরেশনের দ্বিতীয় মেয়াদের মেয়র  ২০০৮ - ২০১০: ভারতীয় জনতা পার্টি ভাবনগর সিটির জেলা সহ-সভাপতি  ২০০৯ - ২০১১: সভাপতি, ভাবনগর সিটি বিজেপি মহিলা মোর্চা  ২০১৩ - ২০২১: গুজরাট রাজ্য বিজেপি মহিলা মোর্চার সহ-সভাপতি  ২০২৪ - চলমান: সংসদ সদস্য, ভাবনগর লোকসভা কেন্দ্র থেকে লোকসভা   ২০২৪ - চলমান: ভারত সরকারের কেন্দ্রীয় প্রতিমন্ত্রী  ২০২৪ - চলমান: ভোক্তা বিষয়ক, খাদ্য ও পাবলিক ডিস্ট্রিবিউশন মন্ত্রণালয়ের প্রতিমন্ত্রী   তথ্যসূত্র   বিষয়শ্রেণী:ভারতীয় রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:১৯৬৬-এ জন্ম বিষয়শ্রেণী:গুজরাতের ভারতীয় জনতা পার্টির রাজনীতিবিদ বিষয়শ্রেণী:অষ্টাদশ লোকসভার সদস্য বিষয়শ্রেণী:২১শ শতাব্দীর ভারতীয় নারী রাজনীতিবিদ
শৈলেশ্বর বসু (১৮৮৬ - ১১ জুন, ১৯২৮) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব।  শৈলেশ্বর বসুর জন্ম পশ্চিমবঙ্গের দক্ষিণ চব্বিশ পরগণা জেলার মাহীনগরে। পিতা কেদারনাথ বসু। ছাত্রাবস্থায় বিদ্যালয়ে রাষ্ট্রগুরু স্যার সুরেন্দ্রনাথ বন্দ্যোপাধ্যায়কে সংবর্ধনা জানানোর জন্য হরিনাভি বিদ্যালয় থেকে নরেন ভট্টাচার্য (এম.এন.রায়)-সহ কয়েকজনের সঙ্গে তিনিও বহিষ্কৃত হন। পরে  অনুশীলন সমিতিতে যোগদান করে যতীন মুখার্জির (বাঘা যতীন) সহকারীরূপে বৈপ্লবিক কাজে আত্মনিয়োগ করেন। তিনি ইউনিভার্সাল এম্পোরিয়ামের অন্যতম পরিচালক ছিলেন। জার্মানি থেকে আগ্নেয়াস্ত্র আমদানির ব্যাপারেও বালেশ্বর মামলায় কারারুদ্ধ হন। মুক্তি পাবার পর অসহযোগ আন্দোলনে পুনরায় কারাবরণ করেন।  তিনি মানবেন্দ্রনাথ রায় এবং নেতাজী সুভাষচন্দ্র বসুর ঘনিষ্ঠ সহকর্মী এবং চব্বিশ পরগনা জেলার কংগ্রেসের সম্পাদক ছিলেন। বিভিন্ন পত্রপত্রিকায় আধ্যাত্মিক প্রবন্ধ প্রকাশ করতেন। বিপ্লবী দলগুলোর মধ্যে চাংড়িপোতা (চব্বিশ পরগনা) দলের অন্যতম স্তম্ভস্বরূপ ছিলেন।সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, আগস্ট ২০১৬ পৃষ্ঠা ৭২৬,   জন্ম শিক্ষাজীবন শৈলেশ্বর বসুর জন্ম দক্ষিণ চব্বিশ পরগণা জেলার মাহীনগরে। তার পিতার নাম কেদারনাথ বসু। ছাত্রাবস্থায় বিদ্যালয়ে রাষ্ট্রগুরু সুরেন্দ্রনাথ বন্দ্যোপাধ্যায়কে সংবর্ধনা জানানোর জন্য হরিনাভি বিদ্যালয় থেকে মানবেন্দ্রনাথ রায়সহ কয়েকজনের সংগে বহিষ্কৃত হন।  বিপ্লবী কর্মকাণ্ড বহিষ্কারের পর অনুশীলন সমিতিতে যোগদান করে বাঘা যতীনের সহকারীরূপে বৈপ্লবিক কাজে আত্মনিয়োগ করেন। তিনি ইউনিভার্সাল এম্পোরিয়ামের অন্যতম পরিচালক ছিলেন। জার্মানি থেকে আগ্নেয়াস্ত্র আমদানির ব্যাপারে ও বালেশ্বর মামলায় কারারুদ্ধ হন। কারাগারে অনশন করায় তার স্বাস্থ্যভঙ্গ হয়। মুক্তি পাবার পর পুনরায় অসহযোগ আন্দোলনে পুনরায় কারাবরণ করেন।  তথ্যসূত্র  বিষয়শ্রেণী:১৮৮৬-এ জন্ম বিষয়শ্রেণী:১৯২৮-এ মৃত্যু বিষয়শ্রেণী:পশ্চিমবঙ্গের বিপ্লবী বিষয়শ্রেণী:ভারতীয় বিপ্লবী বিষয়শ্রেণী:দক্ষিণ চব্বিশ পরগনা জেলার ব্যক্তি বিষয়শ্রেণী:পশ্চিমবঙ্গের ভারতীয় স্বাধীনতা কর্মী বিষয়শ্রেণী:ভারতবর্ষের স্বাধীনতা আন্দোলনের শহীদ বিষয়শ্রেণী:বাঙালি বিপ্লবী বিষয়শ্রেণী:ভারতীয় স্বাধীনতা কর্মী বিষয়শ্রেণী:ভারতীয় স্বাধীনতার বিপ্লবী আন্দোলন বিষয়শ্রেণী:ভারতের স্বাধীনতা আন্দোলন বিষয়শ্রেণী:অনুশীলন সমিতি
ভুবন বাম (উচ্চারণ [ʱbʱuːʋən baːm]; (জন্ম: ২২ জানুয়ারী ১৯৯৪) হলেন একজন ভারতের কৌতুক অভিনেতা, গায়ক, গীতিকার এবং ইউটিউব ব্যক্তিত্ব। তিনি তার ইউটিউব কমেডি চ্যানেল বিবি কি ভাইনসের জন্য পরিচিত। ২০১৮ সালে, বাম প্রথম ভারতীয় স্বতন্ত্র ইউটিউব কনটেন্ট নির্মাতা হিসেবে ১০ মিলিয়ন গ্রাহক অতিক্রম করেছেন। তিনি বিবি কি ভাইনস প্রাইভেট লিমিটেডের পরিচালক এবং তার চ্যানেলটি ইয়ুথিয়াপা এলএলপি-র একটি মনোনীত অংশীদার।   প্রাথমিক জীবন এবং শিক্ষা  বাম একজন ১৯৯৪ সালের ২২ জানুয়ারী গুজরাটের বরোদা শহরে  জন্মগ্রহণ করেন। পরে তার পরিবার দিল্লিতে চলে যায়। তিনি দিল্লির গ্রিন ফিল্ডস স্কুলে পড়াশোনা করেছিলেন এবং শহীদ ভগত সিং কলেজ থেকে ইতিহাসে স্নাতক ডিগ্রি অর্জন করেছিলেন।   ক্যারিয়ার  বাম ফেসবুকএ একটি ভিডিও আপলোড করে তার ইন্টারনেট ক্যারিয়ারের সূচনা করেছিলেন। সেই ভিডিওতে তিনি এমন এক সংবাদ প্রতিবেদককে অভিনয়ের মাধ্যমে উপস্থাপনা করেছিলেন যিনি একজন মহিলা কাশ্মীরে বন্যার কারণে তার ছেলের মৃত্যুর বিষয়ে সংবেদনশীল প্রশ্ন করেছিলেন। ভিডিওটি পাকিস্তানে ভাইরাল হয় এবং বামকে ২০১৫ সালের জুনে তার নিজস্ব ইউটিউব চ্যানেল তৈরি করতে অনুপ্রেরণা জোগায়।  বিবি কি ভাইনস  বিবি কি ভাইনস একটি ইউটিউব চ্যানেল যার ২-৮ মিনিটের দীর্ঘ ভিডিওগুলি একটি শহুরে কিশোরের জীবন চিত্রিত দেখায় , এবং তার বন্ধুবান্ধব এবং পরিবারের সাথে তার ছদ্মবেশী কথোপকথন - যাতে বাম নিজেই অভিনয় করেছেন। তার ইউটিউব চ্যানেলে বর্তমানে প্রায় ২৩ মিলিয়ন গ্রাহক রয়েছে এবং তিনি বাঞ্চোড়দাস, সমীর ফুদ্দি, টিটু মামা, বাবলু,জানকি,পাপা মাকিচু এবং মিঃ হোলার মতো চরিত্রে অভিনয় করার জন্য পরিচিত হয়েছেন। তিনি ভিডিওগুলি একটি ফোনের সামনের ক্যামেরা ব্যবহার করে নিজেই চিত্রায়িত করেন। প্রথমদিকে তিনি মূলত তার ভিডিওগুলি ফেসবুকে আপলোড করতেন এবং পরবর্তীতে তিনি ইউটিউবে চলে এসেছেন।   তথ্যসূত্র    বহিঃসংযোগ  ইউটিউব এ বিবি কি ভাইনস  বিষয়শ্রেণী:১৯৯৪-এ জন্ম বিষয়শ্রেণী:জীবিত ব্যক্তি বিষয়শ্রেণী:সঙ্গীত ইউটিউবার বিষয়শ্রেণী:ভারতীয় ইউটিউবার বিষয়শ্রেণী:ভারতীয় কৌতুকাভিনেতা বিষয়শ্রেণী:দিল্লির সঙ্গীতজ্ঞ বিষয়শ্রেণী:ভারতীয় পুরুষ সঙ্গীতজ্ঞ বিষয়শ্রেণী:ভারতীয় হিন্দু বিষয়শ্রেণী:২১শ শতাব্দীর ভারতীয় গায়ক বিষয়শ্রেণী:২০১৫-এ চালু ইউটিউব চ্যানেল
আল জাদিদ মসজিদ তিউনিসিয়ার তিউনিসের একটি মসজিদ। এটি শহরের মদিনা অঞ্চলে অবস্থিত।   ইতিহাস  ১৭২৬ সালে হুসেন-রাজবংশের প্রতিষ্ঠাতা সার্বভৌম আল-হুসেন ইবনে আলি-তুর্কির আদেশে মসজিদটি নির্মাণ করা হয়েছিল। এটি একটি স্থাপত্য কমপ্লেক্সের অংশ, যেখানে মসজিদ, একটি মাদ্রাসা ও মাজার রয়েছে। এই মসজিদের পাসে সৈয়দ কাসেম সেববতীকে সমাধিস্থ করা হয়েছিল। বছরের পর বছর ধরে, এখানে শেখ আহমদ বিন আলী মুস্তাফা বছর-নেমিচি আল হানাফি এবং শেখ মোহাম্মদ বেন আহমেদ বেন হামদা শরীফসহ অনেক উল্লেখযোগ্য ধর্ম প্রচারক এসেছিলেন। ভবনের দেয়ালগুলিতে লাগানো সিরামিকের আস্তরন তুরস্কের ইসনিক থেকে আমদানি করা হয়েছিল।   চিত্র    আরও দেখুন   আফ্রিকার মসজিদসমূহের তালিকা  তিউনিসিয়ার মসজিদসমূহের তালিকা  মসজিদ  মাদ্রাসা  নামাজ  ইসলাম   তথ্যসূত্র   বিষয়শ্রেণী:তিউনিসিয়ার মসজিদ বিষয়শ্রেণী:১৮শ শতাব্দীর মসজিদ বিষয়শ্রেণী:১৭২৬-এ তিউনিসিয়ায় প্রতিষ্ঠিত বিষয়শ্রেণী:১৭২৬-এ সম্পন্ন ধর্মীয় ভবন ও স্থাপনা
নীলকণ্ঠ মুখোপাধ্যায় (জন্মঃ ১৮৪২ - মৃত্যুঃ ১৯১১) বাংলা ভাষার উনিশ শতকের যাত্রা পালার অভিনেতা এবং গীতিকার। তিনি বর্ধমান জেলার ধবনী গ্রাম নিবাসী ছিলেন। মাত্র তের বছর বয়সে পিতৃহীন নীলকণ্ঠ কলকাতার বড়বাজারে এক মাড়োয়াড়ীর বাসনের দোকানে কাজ নিতে বাধ্য হন। সুকণ্ঠ ও সুবিনয়ী নীলকণ্ঠকে স্বেচ্ছায় গান শিখিয়ে দেন তার নিয়োগকারীর রক্ষিতা। সেই গানের সম্পদ ও সংগীতবিদ্যা নিয়ে নীলকণ্ঠ স্বগ্রামে ফিরে আসেন এবং কৃষ্ণযাত্রার দলে জীবিকা সংগ্রহ করেন। পরে তার নিজের দল হয়। তার আগে তিনি গোবিন্দ অধিকারীর দলে বেতনভুক গায়কতা করেছেন।সুধীর চক্রবর্তী; বাংলা গানের সন্ধানে,  অরুণা প্রকাশনী কলকাতা; ২৫ বৈশাখ, ১৩৯৭; পৃষ্ঠা- ৪৭। দাশরথি রায়ের ভাবশিষ্য ছিলেন।  জন্ম ও শৈশব নীলকণ্ঠ মুখোপাধ্যায়ের জন্ম বর্ধমানের ধবনিতে। গ্রামের পাঠশালায় কিছুদিন অধ্যয়ন করেন।  কর্মজীবন নীলকণ্ঠ মুখোপাধ্যায়ের রচিত ‘কৃষ্ণযাত্রা’ বর্ধমান, বীরভূম, মুর্শিদাবাদ এবং বাঁকুড়া অঞ্চলে খুব খ্যাতিলাভ করেছিল। ‘কালীর দমন’ (কৃষ্ণলীলা) তার রচিত শ্রেষ্ঠ যাত্রাপালা। তিনি নিজে ওই যাত্রায় রাধার সখীরূপে অত্যন্ত সুন্দর অভিনয় ও গান করতেন। তার রচিত 'তপন তনয় ভব হর বব বম্ বম্' পদটি অকার ভিন্ন অন্য স্বরবর্ণ, যুক্তাক্ষর বা চন্দ্রবিন্দু-বর্জিত। তিনি অভিনয় ও পালা রচনার জন্য নবদ্বীপের পণ্ডিতদের কাছ থেকে ‘গীতরত্ন’ উপাধি অর্জন করেন। সেকালকার কলকাতার বিদগ্ধ সমাজ নীলকণ্ঠের কৃষ্ণযাত্রার প্রচুর সমঝদারি করেছেন। ঠাকুর শ্রীরামকৃষ্ণ বারদুয়েক নীলকণ্ঠের গান শোনেন। একবার হাটখোলার বারোয়ারী তলায়, আরেকবার ১৮৮৪ খ্রিষ্টাব্দের অক্টোবর মাসে নবীন নিয়োগীর বাড়িতে। দুইদিনই তিনি সমাধিস্থ হন। নীলকণ্ঠ ঠাকুরকে প্রশ্ন করেন যে, তাঁহার মতো সংসারী জীবের গতি কি। ঠাকুর তাকে বলেন যে, নীলকণ্ঠ ভগবানের  পরিচালিত হয়েই নামগান আর ভক্তিরসের ধারা সাধারণ মানুষের মনে পৌঁছে দিচ্ছেন, দুর্লভ রত্ন নীলকণ্ঠের নিজের কাছেই আছে। তার পর ঠাকুর নীলকণ্ঠকে মায়ের গান করিতে অনুরোধ করলে নীলকণ্ঠ গান ধরেন। মধুর কণ্ঠে গান শুনে ঠাকুর ভাববিভোর হয়ে নৃত্য করতে আরম্ভ করেন।   শ্রীশ্রীরামকৃষ্ণকথামৃত, লেখক - শ্রীম শেষ বয়সে হেতমপুরের রাজা রামচন্দ্র চক্রবর্তীর কাছে থাকতেন। কথিত আছে মৃত্যুর পূর্বে তিনি কাশীধামে যান। বাবা বিশ্বনাথ তাকে ফিরিয়ে দিয়ে বলেন ত্রিবেণীর ঘাটে যেতে। সেখানে তিনি অর্ধ অঙ্গ গঙ্গাজলে নিমজ্জিত হয়ে ব্রহ্মরন্ধ্র ভেদ করে দেহত্যাগ করেন। এসময় তার পুত্র কমলাকান্ত এলে তিনি রচনা করেন তার শেষ গান - 'ফিরে যা কমলাকান্ত চিন্তা করিস না অন্তরে...'। সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৩৭১  তথ্যসূত্র   বহিঃসংযোগ  বিষয়শ্রেণী:১৮৪২-এ জন্ম বিষয়শ্রেণী:১৯১১-এ মৃত্যু বিষয়শ্রেণী:বাঙালি যাত্রাভিনেতা বিষয়শ্রেণী:বর্ধমান জেলার ব্যক্তি
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: অপসারণ --আফতাব (আলাপ) ১৪:০৮, ৪ এপ্রিল ২০১৫ (ইউটিসি) মুক্তিযুদ্ধ স্মৃতিস্তম্ভ   – (অপসারণের প্রস্তাবনা দেখুনলগ দেখুন) () Armin Siddiky Romin (আলাপ) ১০:৫৫, ১৮ মার্চ ২০১৫ (ইউটিসি)   -- এটি একটি খালা পাতা।তাছাড়া নিবন্ধ প্ৰনেতা কর্তৃক অপসাৱণেৱ জন্য মনোনয়ন। Kishorsopnoneel (আলাপ) ০৩:৪৯, ৪ এপ্রিল ২০১৫ (ইউটিসি) ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
দক্ষিণ দিনাজপুর বিশ্ববিদ্যালয় পশ্চিমবঙ্গের দক্ষিণ দিনাজপুর জেলার সদর শহর বালুরঘাটে অবস্থিত একটি সরকারি বিশ্ববিদ্যালয়। বিশ্ববিদ্যালয়টি ২০১৮ সালে প্রতিষ্ঠিত হয়। এটি পশ্চিমবঙ্গ সরকার পরিচালিত একটি বিশ্ববিদ্যালয়। বিশ্ববিদ্যালয়টি বালুরঘাটের মাহিনগরে অবস্থিত।   ইতিহাস   পশ্চিমবঙ্গ বিধানসভায় ২০১৮ সালের ৩১ জুলাই ‘দক্ষিণ দিনাজপুর বিশ্ববিদ্যালয় আইন, ২০১৮’ পাস হয়। এর পরে পশ্চিমবঙ্গ সরকার বিশ্ববিদ্যালয় প্রতিষ্ঠা এবং বিদ্যায়তনের নির্মাণ শুরু করে।  অধ্যাপিকা সঞ্চারী রায় মুখোপাধ্যায় ২০২০ সালের ১৫ ডিসেম্বর দক্ষিণ দিনাজপুর বিশ্ববিদ্যালয়ের প্রথম উপাচার্য হিসাবে যোগদান করেন।   বিদ্যায়তন   দক্ষিণ দিনাজপুর বিশ্ববিদ্যালয়ের একটি মাত্র বিদ্যায়তন রয়েছে। বিদ্যায়তনটি বালুঘাটের মাহিনগরে অবস্থিত। বিদ্যায়তনের মোট আয়তন ১১.০৭ একর (৪৪,৮০০ বর্গমিটার)।   আরও দেখুন   পশ্চিমবঙ্গের বিশ্ববিদ্যালয়সমূহের তালিকা  পশ্চিমবঙ্গের শিক্ষা ব্যবস্থা  তথ্যসূত্র  বিষয়শ্রেণী:দক্ষিণ দিনাজপুর জেলার বিশ্ববিদ্যালয় ও মহাবিদ্যালয় বিষয়শ্রেণী:২০১৮-এ প্রতিষ্ঠিত শিক্ষাপ্রতিষ্ঠান বিষয়শ্রেণী:২০১৮-এ পশ্চিমবঙ্গে প্রতিষ্ঠিত